પારદર્શક ન્યાય ભારતીય અદાલતી વ્યવસ્થાનો પાયો છે. સૈદ્ધાંતિક રીતે, અદાલતોની કાર્યવાહીમાં જાહેર જનતાના બધા સભ્યોને આવકાર હોય છે, એમાં માસ મીડિયાના સભ્યો (પ્રસાર માધ્યમો), જેઓ જાહેર જનતા સુધી ખબર પહોંચાડવા માટે જવાબદાર હોય છે, તેઓ કંઈ અપવાદ નથી. પરંતુ, વ્યવહારું જીવનમાં, નાના અને તંગાયેલા કોર્ટરૂમોને અને એની કાર્યવાહીમાં કોઈ પણ ખલેલ ન આવે એવી જરૂર ઊભી થતી હોવાથી, પ્રવેશ મર્યાદિત કે પ્રતિબંધિત કરવામાં આવી શકે. આવા કિસ્સામાં સામાન્ય જનતા ન્યાયાલયમાં થયેલ સુનાવણીના સચોટ અને નિર્પેક્ષ અહેવાલો માટે પત્રકારો તરફ મીટ માંડતી હોય છે. મુકદ્દમામાં જેટલા દાવેદારો વધે એટલો જ લોકોનો રસ પણ વધે ને પરિણામે, કોર્ટ પર કોઈ આંગળી ન ચિંધી જાય એવી રીતે મુકદ્દમો હાથ ધરવાનું દબાણ પણ વધે. પછી ભલેને મુકદ્દમાનો ચુકાદો ગમે તે કેમ ન હોય, જનતાનો ભરોસો અદાલતી કાર્યવાહીમાં જાળવી રાખવા બહુ જરૂરી છે કે એ કાર્યવાહી ન્યાયી અને કાયદા પ્રમાણે હાથ ધરવામાં આવી છે એવી તેઓને ખાતરી કરાવવામાં આવે. સરકારના અન્ય વિભાગોની કામગીરીથી વિપરીત, ન્યાયાલયની કામગીરી જાહેર જનતાની સમક્ષ કરવામાં આવે છે, જેથી તેઓ એને નજરે જોઈ, એની પ્રમાણિકતાની ખાતરી પોતે કરી શકે.